

**"Скринингтік зерттеулерге жататын адамдардың нысаналы топтарын, сондай-ақ осы қарап-тексерулерді өткізудің қағидаларын, көлемін және кезеңділігін бекіту туралы" Қазақстан Республикасы Денсаулық сақтау міндетін атқарушының 2020 жылғы 30 қазандағы № ҚР ДСМ-174/2020 бұйрығына өзгерістер енгізу туралы**

Қазақстан Республикасы Денсаулық сақтау министрінің 2023 жылғы 9 маусымдағы № 112 бұйрығы. Қазақстан Республикасының Әділет министрлігінде 2023 жылғы 13 маусымда № 32775 болып тіркелді

      БҰЙЫРАМЫН:

      1. Скринингтік зерттеулерге жататын адамдардың нысаналы топтарын, сондай-ақ осы қарап-тексерулерді өткізудің қағидаларын, көлемін және кезеңділігін бекіту туралы" Қазақстан Республикасы Денсаулық сақтау міндетін атқарушының 2020 жылғы 30 қазандағы №ҚР ДСМ-174/2020 бұйрығына (Нормативтік құқықтық актілерді мемлекеттік тіркеу тізілімінде № 21572 болып тіркелген) мынадай өзгерістер енгізілсін:

      көрсетілген бұйрыққа 2-қосымшамен бекітілген скринингтік зерттеулерді жүргізу қағидалары, көлемі мен кезеңділігінде:

      3-тармақ мынадай редакцияда жазылсын:

      "3. Скринингтік зерттеулер меншік нысанына қарамастан амбулаториялық-емханалық көмек көрсететін денсаулық сақтау ұйымдарында (бұдан әрі – АЕК ұйымдары), оның ішінде жылжымалы медициналық кешендер мен медициналық пойыздарды пайдалана отырып жүргізіледі.

      Жұмыс берушілер осы қарап-тексерулерге жататын адамдарға тегін медициналық көмектің кепілдік берілген көлемі шеңберінде және (немесе) міндетті әлеуметтік медициналық сақтандыру жүйесінде скринингтік зерттеулерден өту үшін жағдайлар жасайды, сондай-ақ жұмыскерлерді олардан өту үшін жұмыс уақыты кезеңінде Қазақстан Республикасының еңбек заңнамасына сәйкес жұмыс орнын (лауазымын), орташа жалақысын сақтай отырып, кедергісіз босатады.";

      Скринингтік зерттеулерді өткізу қағидалары, көлемі мен кезеңділігіне 1-қосымша осы бұйрыққа қосымшаға сәйкес жаңа редакцияда жазылсын.

      2. "Тегін медициналық көмектің кепілдік берілген көлемі шеңберінде және міндетті әлеуметтік медициналық сақтандыру жүйесінде профилактикалық медициналық қарап тексеруге жататын адамдарға осы қарап-тексеруден өтуі үшін жұмыс берушілердің жағдай жасауы қағидаларын бекіту туралы" Қазақстан Республикасы Денсаулық сақтау және әлеуметтік даму министрінің 2015 жылғы 28 сәуірдегі № 280 бұйрығының (Нормативтік құқықтық актілерді мемлекеттік тіркеу тізілімінде № 11267 болып тіркелген) және "Тегін медициналық көмектің кепілдік берілген көлемі шеңберінде профилактикалық медициналық қарап-тексеруге жататын адамдарға осы қарап-тексеруден өтуі үшін жұмыс берушілердің жағдай жасау қағидасын бекіту туралы" Қазақстан Республикасы Денсаулық сақтау және әлеуметтік даму министрінің 2015 жылғы 28 сәуірдегі № 280 бұйрығына өзгерістер енгізу туралы" бұйрығының (Нормативтік құқықтық актілерді мемлекеттік тіркеу тізілімінде № 15620 болып тіркелген) күші жойылды деп танылсын.

      3. Қазақстан Республикасы Денсаулық сақтау министрлігінің Медициналық көмекті ұйымдастыру департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Денсаулық сақтау министрлігінің интернет-ресурсында орналастыруды;

      3) осы бұйрықты Қазақстан Республикасы Әділет министрллігінде мемлекеттік тіркегеннен кейін он жұмыс күні ішінде Қазақстан Республикасы Денсаулық сақтау министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      4. Осы бұйрықтың орындалуын бақылау жетекшілік ететін Қазақстан Республикасының Денсаулық сақтау вице-министріне жүктелсін.

      5. Осы бұйрық алғашқы ресми жарияланған күнінен кейін он күнтізбелік күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Денсаулық сақтау министрі* | *А. Ғиният* |

|  |  |
| --- | --- |
|  | Қазақстан Республикасы Денсаулық сақтау министрі 2023 жылғы 9 маусымдағы № 112 Бұйрығына қосымша |
|  | Скринингтік зерттеулерді жүргізу тәртібіне, көлемі  мен кезеңділігіне  1-қосымша |

**Халықтың нысаналы топтарының скринингтік зерттеулерінің көлемі**

|  |  |  |  |
| --- | --- | --- | --- |
| № | Скринингтік зерттеулердің мақсатты тобы және түрі | Скринингтік зерттеулер көлемі | Қызметтер пакетінің атауы |
| 1 | Артериялық гипертонияны, жүректің ишемиялық ауруын, қант диабетін, глаукоманы, мінез-құлықтық қауіп факторларын ерте анықтауға скринингтік зерттеулерге жататын 30-дан 70 жасқа дейінгі ерлер мен әйелдер | Қабылдау: мейіргер немесе фельдшер | ТМККК |
| Маклаков бойынша көзішілік қысымды өлшеу немесе жанаспайтын пневмотонометрия |
| Экспресс әдісімен қан сарысуындағы жалпы холестеринді анықтау |
| Экспресс әдіспен қан сарысуындағы глюкозаны анықтау |
| Қабылдау: Терапевт, Отбасылық дәрігер немесе жалпы практика дәрігері |
| Электрокардиографиялық зерттеу (12 бұрылыста) |
| Консультация: Кардиолог | МӘМС |
| Консультация: Эндокринолог |
| Консультация: Офтальмолог |

**Ауыл халқының қосымша скринингтері үшін халықтың нысаналы топтарын скринингтік зерттеулердің көлемі**

|  |  |  |  |
| --- | --- | --- | --- |
| № | Мақсатты топ | Скринингтік зерттеулер көлемі | Қызметтер пакетінің атауы |
| 2 | Жылына 1 рет артериялық гипертонияны, жүректің ишемиялық ауруын, мінез-құлықтық қауіп факторларын ерте анықтауға скринингтік зерттеулерге жататын 18-29 жастағы ерлер мен әйелдер | Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейіргер, фельдшер |
| Экспресс әдісімен қан сарысуындағы жалпы холестеринді анықтау |
| Қан сарысуындағы тығыздығы жоғары липопротеидтерді талдағышта анықтау немесе Қан сарысуындағы тығыздығы жоғары липопротеидтерді қол әдісімен анықтау |
| Электрокардиографиялық зерттеу (12 бұрылыста) |
| Консультация: Кардиолог | МӘМС |
| 3 | Жылына 1 рет Қант диабетін ерте анықтауға скринингтік зерттеулерге жататын 18-ден 29 жасқа дейінгі ерлер мен әйелдер | Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейіргер немесе фельдшер |
| Экспресс әдіспен қан сарысуындағы глюкозаны анықтау немесе Қан сарысуындағы жоғары тығыздықтағы липопротеидтерді қол әдісімен анықтау |
| Қандағы гликозилденген гемоглобинді анализаторда анықтау | МӘМС |
| Қалқанша безінің УДЗ |
| Консультация: Эндокринолог |
| 4 | Глаукоманы ерте анықтауға жылына 1 рет скринингтік зерттеуге жататын 18-29 жас аралығындағы ерлер мен әйелдер | Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейіргер немесе фельдшер |
| Маклаков бойынша көзішілік қысымды өлшеу (1 көз) |
| Консультация: Офтальмолог | МӘМС |
| 5 | 50-ден 70 жасқа дейінгі ерлер мен әйелдер жылына 1 рет тыныс алу органдарының ауруларын ерте анықтауға скринингтік зерттеулерге жататын | Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейірбике немесе фельдшер |
| Диагностикалық флюорография (1 проекция) |
| Консультация: Фтизиатр |
| Кеуде қуысының шолу органдарының рентгенографиясы (1 проекция) | МӘМС |
| Кеуде қуысы мен көкірек қуысы ағзаларының компьютерлік томографиясы |
| Консультация: Онколог |
| 6 | Асқазан-ішек жолы ауруларын ерте анықтауға скринингтік зерттеулерге жататын 18-ден 70 жасқа дейінгі ерлер мен әйелдер жылына 1 рет | Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейіргер немесе фельдшер |
| Қан сарысуындағы жалпы билирубинді анализаторда анықтау немесе Қан сарысуындағы жалпы билирубинді қол әдісімен анықтау | ТМККК |
| Қан сарысуындағы аланинаминотрансферазаны (АЛаТ) талдағышта анықтау немесе Қан сарысуындағы аланинаминотрансферазаны (АЛаТ) қол әдісімен анықтау |
| Қан сарысуындағы аспартатаминотрансферазаны (АСаТ) талдағышта анықтау немесе Қан сарысуындағы аланинаминотрансферазаны (АЛаТ) қол әдісімен анықтау |
| Фиброэзофагогастродуоденоскопия | МӘМС |
| Гепатобилиопанкреатиялық аймақтың УДЗ (бауыр, өт қабы, ұйқы безі, көкбауыр) |
| Экспресс әдіспен нәжісте жасырын қанды анықтау (гемокульт-тест) |
| Скринингтік жаппай бейне колоноскопия |
| Консультация: Гастроэнтеролог |
| 7 | Созылмалы бүйрек ауруларын ерте анықтауға скринингтік зерттеулерге жататын 18-ден 70 жасқа дейінгі ерлер мен әйелдер, жылына 1 рет | Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейіргер немесе фельдшер |
| Қан сарысуындағы креатининді анализаторда анықтау немесе Қан сарысуындағы креатининді қол әдісімен анықтау |
| Анализаторда несептің жалпы талдауын зерттеу (несеп тұнбасының жасушалық элементтерінің санын есептей отырып, физикалық-химиялық қасиеттері) немесе несептің жалпы талдауын зерттеу қол әдісімен анықтау | МӘМС |
| Бүйректі, қуықты қалдық несепті анықтаумен УДЗ |
| Консультация: Уролог |
| Консультация: Нефролог |
| 8 | Қуықасты безі обырын ерте анықтауға скринингтік зерттеуге жататын 55 жастан 70 жасқа дейінгі ерлер 2 жылда 1 рет | Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейіргер немесе фельдшер |
| Қан сарысуындағы жалпы простатқа тән антигенді (ПСА) ИФТ-әдісімен анықтау | МӘМС |
| Қуық асты безі мен қуықтың қалдық несепті анықтаумен трансабдоминалды УДЗ және (немесе) қуық асты безінің трансректалды УДЗ |
| 1 блок-препаратты гистологиялық зерттеу 3 күрделілік санатындағы операциялық-биопсиялық материалды зерттеу |
| Консультация: Хирург |
| Консультация: Уролог |
| 9 | Сүт безі обырын ерте анықтауға скринингтік зерттеулерге жататын 40-тан 70 жасқа дейінгі әйелдер | Консультация: Акушер-гинеколог | МӘМС |
| Кенес (2 рентгенограмманы оқу): Рентгенолог |
| Консультация: Онколог/Онколог-хирург |
| Консультация: Маммолог |
| Сүт бездерін УДЗ |
| Мақсатты маммография (1 проекция) |
| Стереотаксикалық бақылаудағы пункциялық / аспирациялық биопсия |
| Трепанобиопсия |
| 1 блок-препаратты гистологиялық зерттеу 3 күрделілік санатындағы операциялық-биопсиялық материалды зерттеу |
| Қабылдау: Терапевт, Отбасылық дәрігер немесе жалпы практика дәрігері | ТМККК |
| Қабылдау: Мейіргер, фельдшер немесе акушер |
| Маммография (4 сурет) |

**Қысқартуларды ашып-жазу:**

|  |  |  |
| --- | --- | --- |
| ТМККК | - | Тегін медициналық көмектің кепілдік берілген көлемі |
| ИФТ | - | Имунноферменттік талдау |
| МӘМС | - | Міндетті әлеуметтік медициналық сақтандыру |
| ПТА | - | Простатаға тән антиген |
| УДЗ | - | Ультрадыбыстық зерттеу |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК